hotchpotch/miracl-hf-unified huggingface dataset:
डॉली आहलूवालिया
डॉली अहलूवालिया एक भारतीय अभिनेत्री और कॉस्ट्यूम डिज़ाइनर हैं जिन्हें 2001 में आकर्षक डिजाइन के लिए संगीत नाटक अकादमी पुरस्कार से सम्मानित किया गया था। उन्होंने बैंडिट क्वीन (1993) और हैदर (2014) के लिए सर्वश्रेष्ठ कॉस्ट्यूम डिज़ाइन के लिए 3 फिल्मफेयर पुरस्कार और तीन राष्ट्रीय फिल्म पुरस्कार जीते हैं, और फिर विक्की डोनर (2012) के लिए सर्वश्रेष्ठ सहायक अभिनेत्री के रूप में, जो उनकी सर्वश्रेष्ठ भूमिका थी।
अहलूवालिया ने अपने करियर की शुरुआत थिएटर की वेशभूषा डिजाइन करने के साथ की थी। इसके बाद उन्होंने 1993 में शेखर कपूर की बैंडिट क्वीन के साथ फिल्मी करियर की शुरुआत की, जिसे सर्वश्रेष्ठ कॉस्ट्यूम डिज़ाइन के लिए उनका पहला राष्ट्रीय फ़िल्म पुरस्कार मिला। इसके बाद उन्होंने द ब्लू अम्ब्रेला (2005), ओमकारा (2006), ब्लड ब्रदर्स (2007), कामिनी (2009) और हैदर (2014), में दीपा मेहता के साथ वाटर (2005) में विशाल भारद्वाज जैसे उल्लेखनीय निर्देशकों के लिए डिज़ाइन किया।
कैंपस विद्यालय
कैंपस विद्यालय हिसार स्थित अंग्रेज़ी माध्यम का सरकारी विद्यालय है। यह चौधरी चरण सिंह हरियाणा कृषि विश्वविद्यालय के परिसर में स्थित है। इसकी स्थापना १९७१ ई. में ह.कृ.वि. के कुलपति एंथनी लिओसाडिया फ्लेचर द्वारा की गई।
इस विद्यालय की स्थापना १९७१ में हुई तथा १९७२ में इसको केन्द्रीय माध्यमिक शिक्षा बोर्ड द्वारा मान्यता प्राप्त हुई। शुरुआत में इस विद्यालय में १०७ छात्र थे तथा श्रीमती एस् वर्मा इसकी पहली प्रधानाचार्य बनीं।
लव आज कल (2009 फ़िल्म)
लव आज कल 2009 में बनी निर्देशक इम्तियाज़ अली की हास्य-प्रेम ड्रामा आधारित हिन्दी भाषा की फिल्म है। मुख्य भूमिकाओं में सैफ़ अली खान और दीपिका पादुकोण ने अदायगी की है। सह-भूमिकाओं में ऋषि कपूर, राहुल खन्ना, डाॅली आहलूवालिया एवं राजेन्द्रनाथ ज़ुत्शी शामिल है।
राजेन्द्रनाथ ज़ुत्शी
राजेन्द्रनाथ ज़ुत्शी हिन्दी फ़िल्मों के एक अभिनेता हैं।
पादताडितकम्
पादताडितकम् (शब्दार्थ = 'पैर से मारा हुआ') पाँचवी शदी के आरम्भ में रचित महाकवि श्यामलिक का भाण (एकल अभिनीत नाटक / monologue) है।
पादताडितकम्, पद्मप्राभृतक, धूर्तविटसंवाद और उभयभिसारिका - संस्कृत के इन चार प्रसिद्ध भाणों को सम्मिलित रूप से 'चतुर्भाणी' कहते हैं। ये चार भाण क्रमशः श्यामलिक, शूद्रक, ईश्वरदत्त और वररुचि की रचनाएँ हैं।
कविता कौशिक
कविता कौशिक (जन्म: १५ फरवरी, १९८८) एक भारतीय फ़िल्म अभिनेत्री हैं, जो सब टीवी के प्रसिद्ध धारावाहिक एफ़.आई.आर में प्रमुख चरित्र में अभिनय करती हैं। ये अपने माता - पिता की एकमात्र संतान हैं। इन्होंने अपने कैरियर का आरंभ बालाजी टेलीफिल्म्स के "कुटुंब" नामक धारावाहिक से की थी। मुंबई आने से पहले कौशिक अपने कॉलेज के दिनों में विभिन्न घटनाओं की मेजबानी करतीं हुईं जानी जाती थीं। "कुटुंब" धारावाहीक के बाद लोगों ने उन्हें "कहानी घर घर की" में मान्यता नामक किरदार में देखा। इन दो दैनिक धारावाहिकों के अलावा कौशिक को "कुमकुम" और "सी आई डी" जैसे लोकप्रिय धारावाहिकों में भी देखा गया है।
कौशिक को जीवन में सबसे बड़ी उपलब्धि सब टीवी के धारावाहिक एफ आई आर (धारावाहिक) से मिली। जिसमे उनका चरित्र "चन्द्रमुखी चौटाला" नामक दबंग एवं शिक्षित युवती का है। वे हरियाणा से हैं और उसी तरह के हरियाणवी उच्चारण से बोलती हैं, जिसके साथ दो हवलदार, मुलायम सिंह गु्लगुले और गोपीनाथ गंडोत्रा है। चौथा किरदार, बजरंग पांडे, एक पुलिस इंस्पेक्टर है और वह का सब-इंस्पेक्टर चन्द्रमुखी चौटाला का अधिकारी है।
एकीकृत तटीय क्षेत्र प्रबंधन (भारत)
एकीकृत तटीय क्षेत्र प्रबंधन () या एकीकृत तटीय प्रबंधन तटीय क्षेत्रों के प्रबंधन की एक प्रक्रिया है। यह प्रक्रिया धारणीयता की प्राप्ति के लिए तटीय क्षेत्रों के सभी पहलुओं, भौगोलिक और राजनीतिक सीमाओं को समाविष्ट करते हुए, पर एक समग्र दृष्टिकोण प्रस्तुत करती है। यह अवधारणा पहली बार १९९२ में रियो डि जेनेरियो में आयोजित पृथ्वी सम्मेलन के दौरान अस्तित्व में आयी। एकीकृत तटीय क्षेत्र प्रबंधन के लिए तटीय क्षेत्रों को परिभाषित करना महत्त्वपूर्ण है। हालांकि अपनी गत्यात्मक प्रकृति के कारण सीमाओं की अस्पष्टता तटीय क्षेत्रों की किसी भी स्पष्ट परिभाषा निर्धारित करने में बड़ी बाधा उत्पन्न करती है। अगर आसान शब्दों में समझना हो तो तट एक ऐसे क्षेत्र को कह सकते हैं जहाँ थल और समुद्रीय सीमाओं का आपसी मिलान हो। केचम (१९७२) ने तटीय क्षेत्र को थल और निकटवर्ती सागरीय क्षेत्र (जल और जलमग्न भूमि) के रूप में परिभाषित किया है जिसमें भूमध्यरेखीय प्रक्रियाएँ और स्थलीय उपयोग के साथ महासागरीय प्रक्रियाएँ और उपयोग सीधे-सीधे एक दूसरे को प्रभावित करती हैं।
एकीकृत तटीय क्षेत्र प्रबंधन की संकल्पना को क्रियान्वित करने के लिए भारत सरकार ने एम॰ एस॰ स्वामीनाथन समिति की सिफारिशों को स्वीकार करते हुए तटीय विनियमन क्षेत्र अधिसूचना, १९९१ में संशोधन कर एकीकृत तटीय क्षेत्र प्रबंधन अधिनियम २०११ को अधिसूचित किया है। नये अधिनियम के तहत तटीय रेखा को ५ जोख़िम रेखाओं में विभाजित किया गया है। पहली बार द्वीपों को तटीय क्षेत्र से अलग दर्ज़ा देते हुए द्वीपीय सुरक्षा क्षेत्र, २०११ की अधिसूचना जारी की गयी है। विश्व बैंक द्वारा इस परियोजना हेतु १५०० करोड़ रुपये, जो कुल व्यय का ७७ प्रतिशत अनुमानित है, की वित्तीय सहायता दी जाएगी। विश्व बैंक, केंद्र तथा राज्य का वित्तीय सहभागिता अनुपात क्रमशः ७७: १५: ८ रहने का प्रावधान है। एकीकृत तटीय क्षेत्र प्रबंधन हेतु तकनीकी शीर्ष संस्था चेन्नई स्थित अन्ना विश्वविद्यालय को बनाया गया है। प्रशासनिक संचालन हेतु शीर्षस्थ संस्था के रूप में एस.आई.सी.ओ.एम.(एकीकृत क्षेत्रीय प्रबंधन सोसायटी) को नियुक्त किया गया है। एस.आई.सी.ओ.एम. द्वारा भारत के अलग-अलग स्थानों के लिए एकीकृत तटीय क्षेत्र प्रबंधन योजना को अपनाया गया है। ये स्थान है- कच्छ की खाड़ी(गुजरात), पारादीप(धामरा, उड़ीसा), गोपालपुर (चिल्का क्षेत्र, उड़ीसा), सागरद्वीप (पश्चिम बंगाल, गंगा के मुहाने पर) तथा दीघा शंकरपुर (पश्चिम बंगाल)। २०११ में दो और स्थानों, दाण्डी(गुजरात) तथा वेदारण्यम(तमिलनाडु) को शामिल किया गया है। हालांकि एकीकृत तटीय क्षेत्र प्रबंधन अधिनियम वर्तमान में केवल तीन राज्यों- गुजरात, पश्चिम बंगाल और उड़ीसा में पायलट परियोजना के रूप में प्रारंभ की गयी है। पायलट परियोजना के सफलतापूर्वक पूरा होने पर इसे पूरे देश में राष्ट्रीय तटीय प्रबंधन कार्यक्रम के नाम से लागू किया जायगा।
सामान्यतया तट तथा किनारे को प्रायः पर्यावाची के तौर पर लिया जाता है, परंतु इन दोनों में पर्याप्त अंतर है। सागरीय किनारा सागर के उस भाग को कहते हैं, जो कि सबसे अधिक ज्वारीय जल की सीमा के मध्य होता है। सागरीय किनारे की रेखा (shore line) उसे कहते हैं, जो कि किसी भी समय जल तल की सीमा निर्धारित करती है। आशय कि किनारे की रेखा उच्च तथा निम्न ज्वार के मध्य सागरीय जल की स्थल की ओर अन्तिम सीमा को प्रदर्शित करती है। इस तरह उच्च तथा निम्न ज्वार के समय किनारे की रेखा बदलती रहती है। हालांकि व्यावहारिक तौर पर इस सामान्य अन्तर को महत्व न देकर सागरीय तट तथा किनारे की रेखा को समानार्थी ही समझा जाता है। सागरीय किनारे के तीन भाग होते हैं :
सबाल्टर्न अध्ययन
सबाल्टर्न अध्ययन औपनिवेशिक कालखण्ड में आभिजात्य, आधिकारिक स्रोत से इतर जनता द्वारा, जनता के लिए, जनता का इतिहास विनिर्मित करने की प्रविधि है।
सबाल्टर्न मिलिट्री के निचले ओहदे के अधिकारी के लिए व्यवहृत शब्द है। कालांतर में अर्थविस्तार पाकर यह शब्द अधीनस्थता का द्योतक बन गया। इतालवी विद्वान अंतोनियो ग्राम्शी ने अपनी रचना प्रिजन नोटबुक्स में सबाल्टर्न पद की स्वसंदर्भित व्याख्या प्रस्तुत की है। उन्होंने सबाल्टर्न पद का प्रयोग समाज के गौण- दलित, उत्पीड़ित और मुत्ग़ालिब लोगों के लिए किया है।
सबाल्टर्न अध्ययन समूह के रूप में बीसवीं सदी के आठवें दशक में दक्षिण एशियाई इतिहास और समाज का अध्ययन करने वाले इतिहासकारों का एक समूह अकादमिक परिदृश्य पर उपस्थित हुआ, जिसने सबाल्टर्न अध्ययन ग्रंथमाला के अंतर्गत समूहबद्ध होकर इतिहास की एक समांतर वैकल्पिक धारा को विकसित करने का दावा किया। १९८२ ई. से १९९९ ई. तक दस खण्डों में ऑक्सफोर्ड यूनिवर्सिटी प्रेस से प्रकाशित सबाल्टर्न अध्ययन श्रृंखला में औपनिवेशिक भारत के इतिहास को जहाँ विनिर्मित करने का प्रयास किया गया वहीं भारत में राष्ट्र के भीतर एक बड़े समूह के रूप में मुख्यधारा से विवर्जित सबाल्टर्न अस्मिता ने जातीयता की अवधारणा को भी प्रश्नबिद्ध किया।
सबाल्टर्न अध्ययन में लोकवृत्त के माध्यम से इतिहास के अनजाने, अनदेखे सत्य को जानने­ समझने का प्रयास किया गया। माना गया कि लोकगाथा, लोकगीत और लोकस्मृतियाँ भी परंपरित इतिहास लेखन के समानांतर विवर्जित धारा को विकसित करने एवं निम्नजन के कर्म और चेतना तक पहुँचने का एक माध्यम हो सकतीं है।
सबाल्टर्न इतिहासकारों ने यह धारणा प्रस्तुत की कि औपनिवेशिक दासता से ग्रस्त या उबर चुके राष्ट्र में राष्ट्रवादी इतिहास का लिखा जाना जातीय गौरव का प्रतीक बन जाता है। राष्ट्रवादी इतिहासकारों द्वारा उपनिवेश विरोधी चेतना के निर्माण हेतु समृद्ध विरासत को पुनर्जीवित करने का ही प्रयास किया जाता है। इस विचारधारा ने जातीयता और राष्ट्र की मूलभूत अवधारणा पर प्रश्नचिह्न लगा दिया। इन्होंने समस्त राष्ट्रवादी इतिहास लेखन को अभिजनवादी कहकर अपर्याप्त घोषित कर दिया, साथ ही स्वातंत्र्योत्तर भारत के इतिहासकारों के समक्ष चुनौती रखी कि वे औपनिवेशिक भारत और स्वतंत्रता संघर्ष के इतिहास को सबाल्टर्न इतिहास के रूप में अर्थात् उस साधारण जनता के दृष्टिकोण से प्रस्तुत करें जिनकी राष्ट्रीय चेतना और प्रतिरोध का नेतृत्व हमेशा अभिजात प्रभावशाली राष्ट्रीय नेताओं द्वारा किया गया।
प्रसिद्ध सबाल्टर्न अध्ययेता रंजीत गुहा, पार्थ चटर्जी आदि ने भारत में राष्ट्र की अवधारणा को भ्रामक प्रत्यय माना। उनकी यह धारणा बेनेडिक्ट ऐंडरसन की कल्पित समुदाय की अवधारणा से प्रभावित है।। पार्थ चटर्जी ने माना है कि भारत का एक अखण्ड इतिहास लिखने की जगह उसके खण्डों, टुकड़ों का इतिहास लिखा जाना चाहिए।  किसान प्रश्न पर गुहा ने घोषित किया कि, किसान इतिहास की विषयवस्तु नहीं, स्वयं अपने इतिहास के कर्ता हैं। गुहा तथा पार्थ चटर्जी जैसे उनके सहयोगियों ने किसानों के विद्रोहों को ‘विशुद्ध चेतना’ से अनुप्राणित माना। इसी ‘विशुद्ध चेतना’ के मुहावरे में उन्होंने किसानों को व्यापक राष्ट्रीय आंदोलनों की मुख्यधारा से अलगाया।  स्त्री प्रश्न पर भी सबाल्टर्न इतिहासकार एक मत हैं कि राष्ट्र में स्त्रियों की अपनी एक स्वतंत्र सामुदायिक अस्मिता है। पार्थ चटर्जी ‘राष्ट्र और उसकी महिलाएँ’ में व्यक्त स्थापनाओं द्वारा घोषित करते हैं कि, राष्ट्र के इतिहास के अंतर्गत स्त्रियों का इतिहास लिखा जाना उनके साथ विश्वासघात है।
चिल्ड्रनस् चैपल
चैपल ऑफ सेंट मैरी एण्ड द एन्जिल्स () (आमतौर पे चिल्ड्रनस् चैपल () के नाम से जाना जाता है) सिड्नी, ऑस्ट्रेलिया, के सेंट जेम्स चर्च के तलघर में मौजूद खणडो में से एक में स्थित एक चैपल है। यह चैपल छोटे बच्चों के लिए बनाया गया था। इसमें रविवार के दिन युकरिस्ट का रूपांतरित रूप मनाया जाता था। चैपल की दीवारें और छत क्रिसमस कैरोल "एज़ आई सैट अंडर अ सिकेमोर ट्री" द्वारा प्रेरित दृश्यों के साथ चित्रित हैं, जिसमें सेटिंग सिडनी हार्बर को दर्शाती है।
नेहरू पार्क दिल्ली
नेहरू पार्क दिल्ली (भारत) के डिप्लोमेटिक इंकलेव "चाणक्यपुरी" के एक सिरे पर स्थित है। यह लगभग 80 एकड क्षेत्र में फैला है। यहां विभिन्न किस्म के पेड, पौधे लगाये गये हैं। इस पार्क का नामकरण भारत के पहले प्रधानमंत्री जवाहरलाल नेहरू के नाम पर किया गया है। पार्क की नींव 1969 में चाणक्यपुरी के निर्माण के समय रखी गई थी। इस पार्क के बीचों बीच गुलाब के पौधों की भरमार है जिनपर दिसंबर अथवा दूसरे महीनों में गुलाब के फूल खिला करते हैं। पार्क में चारों ओर धावन परिपथ बना हुआ है। यह सुबह शाम सैर या व्यायाम करने वालों के साथ ही धावकों और एथलीटों के बीच भी लोकप्रिय है। नेहरू पार्क में समय समय पर संगीत महोत्सव, सूफियाना संगीत, तबला वादन आदि किस्म के सांस्कृतिक कार्यक्रमों का आयोजन होता रहता है।
पार्क तीन हिस्सों में विभाजित है। अशोक होटल की तरफ से शुरू करने पर पहले भाग में मुख्य उद्यान स्थित है। मध्य भाग में प्राचीन शिव मंदिर है। इसे पांडव कालीन बताया जाता है। तीसरे भाग में तरण ताल है। इसका प्रयोग केवल नेहरू पार्क क्लब की सदस्यता रखने वाले सरकारी अधिकारी और उनके परिजन ही कर सकते हैं।
नेहरू पार्क के अशोक होटल वाले हिस्से में मौजूद तालाब के किनारे रूसी क्रांतिकारी व्लादीमीर लेनिन की अष्ठधातु"अलोय" से निर्मित मूर्ति लगी हुई है। इसका अनावरण रूसी क्रांति की सत्तरवीं जयंती के अवसर पर 1 नवम्बर 1987 को सोवियत संघ के प्रधानमंत्री निकोलाई रिझकोव और तत्कालीन भारतीय प्रधानमंत्री राजीव गांधी ने किया था। दिल्ली सरकार द्वारा इस मूर्ति को यहां से हटाने के तमाम प्रयास किये जाने के बावजूद कम्युनिस्ट संगठनों के प्रबल विरोध के चलते ऐसा करना संभव नहीं हो सका। भारतीय कम्युनिस्ट पार्टी (मार्क्सवादी) के सदस्य और उसकी सांस्कृतिक इकाई "जन नाट्य मंच" के सदस्य यहां आमतौर पर हर वर्ष लेनिन के जन्मोत्सव के अवसर पर जमा होकर कविता पाठ करते हैं तथा क्रांतिकारी गीत गाते हैं।
दिल्ली के पर्यटन स्थल
दिल्ली के प्रमुख पर्यटन स्थलों में लाल किला, चाँदनी चौक, जामा मस्जिद, कुतुब मीनार, राष्ट्रपति भवन, संसद भवन आदि प्रमुख हैं।yaha ek se gumne wale jagha hai aur delhi me hamara rashtrapati bhava bhi hai aur yaha har varsh svatantra divas dhum dham se mnaya jata hai
कालका मन्दिर == अक्षरधाम ==
वृंदा करात
वृंदा करात, बृंदा करात (जन्म-17 अक्टूबर 1947) भारत की एक कम्युनिस्ट राजनेता हैं। उन्हें भारतीय कम्युनिस्ट पार्टी (मार्क्सवादी) की सदस्य के तौर पर 11 अप्रैल 2005 को पश्चिम बंगाल से राज्यसभा के लिये चुना गया। वृंदा करात 2005 में माकपा पोलित ब्यूरो की पहली महिला सदस्य के तौर पर चुनी गईं।
वृंदा करात का जन्म कलकत्ता में हुआ था। उनके पिता सूरज लाल दास लाहौर के रहने वाले थे। वृंदा ने पांच वर्ष की उम्र में अपनी माता अश्रुकोना मित्रा को खो दिया था। वृंदा की दो बहनें और एक भाई है।  वृंदा ने देहरादून के विल्‍हम गर्ल्स स्कूल से शुरुआती शिक्षा प्राप्त की है। उन्होंने 16 वर्ष की उम्र में डिप्लोमा प्राप्त करने के लिये दिल्ली विश्वविद्यालय के मिरांडा हाउस कालेज में दाखिला लिया। इसके बाद वर्ष 1971 में इतिहास में स्नातक की पढ़ाई करने के लिये उन्होंने देहरादून विश्वविद्यालय में दाखिला लिया।
वृंदा 1967 में लंदन रवाना हो गयीं जहां उन्होंने चार वर्षों तक एयर इंडिया के साथ काम किया। इस दौरान उन्होंने विमान परिचायिकाओं पर स्कर्ट पहनने के लिये डाले जाने वाले दबाव के खिलाफ संघर्ष किया और इस तरह से उनके राजनीतिक जीवन की शुरुआत हुई। लंदन में रहते हुये उनका जुड़ाव साम्राज्यवाद विरोधी और युद्ध विरोधी आंदोलनों के साथ हुआ और वह मार्क्सवादी विचारधारा के करीब आईं। इसके बाद उन्होंने भारत की जनता के लिये काम करने के इरादे से स्वदेश लौटने का इरादा किया। वह 1971 में अपनी नौकरी से इस्तीफा देकर कलकत्ता लौट आईं और बीटी रंदीवे के मार्गदर्शन में माकपा में शामिल हुईं। इसके बाद उन्होंने राजनीति को करीब से समझने के इरादे से कलकत्ता विश्वविद्यालय में दाखिला लिया। उन्‍होंने शुरुआती दिनों में अपने कालेज के छात्रों के बीच और बंगलादेश युद्ध के समय में रिफ्यूजी कैंपों में काम किया।  वह 1975 में दिल्ली चली गईं और उत्‍तरी दिल्ली की एक कपड़ा मिल में काम करने वाले मजदूरों के बीच एक ट्रेड यूनियन कार्यकर्ता के तौर पर काम करना शुरु कर दिया। वह धीरे-धीरे श्रमजीवी और महिला आंदोलनों में सक्रिय हो गयीं। उन्होंने बलात्कार कानूनों को लेकर 1980 में एक बड़ा आंदोलन छेड़ा। वह मौजूदा समय में भी एडवा की उपाध्यक्ष होने के नाते महिलाओं से जुड़े मुद्दों पर जागरुकता बढ़ाने के लिये सक्रियता से काम करती हैं।  वृंदा 11 अप्रैल 2005 को भारतीय संसद के ऊपरी सदन राज्यसभा के लिये निर्वाचित हुईं। इसी वर्ष वह माकपा पोलित ब्यूरो की सदस्या निर्वाचित हुईं।
वृंदा ने अपने जीवनसाथी के तौर पर माकपा के मौजूदा महासचिव और अपने छात्र जीवन के साथी प्रकाश करात को चुना था। उनकी बहन राधिका राय का विवाह एनडीटीवी समाचार चैनल के मुख्य अधिशासी प्रणय राय से हुआ है। वृंदा 1984 के सिख दंगों पर बनी फिल्म "अमु" में सोनाली बोस"कोंकणा सेन शर्मा" की मां की भूमिका निभा चुकी हैं।
वृंदा ने "सर्वाइवल एंड इमांसीपेशन: नोट्स फ्राम इंडियन वूमन्स स्ट्रगल्स" नामक पुस्तक लिखी है। यह पुस्तक भारतीय महिलाओं से जुडे विभिन्न सामाजिक राजनीतिक मसलों की वामपंथी नजरिये से पडताल करने का प्रयास करती है।
किकू शारदा
किकू शारदा हिन्दी फ़िल्मों एवं धारावाहिकों के एक अभिनेता हैं। उन्हें द कपिल शर्मा शो में बम्पर लॉटरी नामक एक किरदार निभाने के लिए जाना जाता है।किकु ने इस शो से पहले भी लोगों के बीच अपनी जगह बना रखी थी.
मारवाड़ी परिवार से आने वाले, किकू का जन्म 1975 में जोधपुर, राजस्थान में हुआ था। 2003 में उन्होंने प्रियंका से शादी कर ली और वे दो बच्चों के माता-पिता हैं।उनके पिता का नाम अमरनाथ शारदा हैं उनके तीन और भाई अमित सिद्धार्थ और सुदर्शन शारदा हैं. किकु का असली नाम राघवेन्द्र शारदा हैं. किकु उनका निकनेम है उनके परिवार का टीवी लाइन से कभी भी रिश्ता नहीं रहा हैं.किकु शारदा ने अपनी शुरूआती शिक्षा जोधपुर से ही ली और उसके बाद कॉमर्स में ग्रेजुएशन के लिए वो मुंबई चले गये. मुंबई में उन्होंने नरसी मोंजी कॉलेज ऑफ़ कॉमर्स एंड इकोनॉमिक्स से अपनी कॉमर्स की डिग्री ली. जिसके बाद उन्होंने चेतना इंस्टिट्यूट ऑफ़ मैनेजमेंट स्टडी एंड रिसर्च से MBA किया.
व्हाइटक्रॉस स्ट्रीट
व्हाइटक्रॉस स्ट्रीट () मॉनमाउथ शहर के केंद्र में स्थित एक एतिहासिक स्ट्रीट है। मॉनमाउथ मॉनमाउथशायर, वेल्स में स्थित एक काउंटी नगर है। यह पंद्रहवीं शताब्दी से अस्तित्व में है। यह पूर्व से पश्चिम की और जाती है तथा चर्च स्ट्रीट और सेंट जेम्स स्क्वायर को जोड़ती है। जॉन स्पीड द्वारा 1610 में बनाए गए मॉनमाउथ के मानचित्र में व्हाइटक्रॉस स्ट्रीट को संदर्भित विटक्रोफ्ट या विटक्रॉस के नामों से किया गया है। ऐसा कहा जाता है कि स्ट्रीट को अपना यह नाम प्लेग क्रॉस की के कारण मिला था। व्हाइटक्रॉस स्ट्रीट पर मॉनमाउथ शहर की कई सूचीबद्ध इमारतें हैं।
मॉनमाउथ शहर की कई अन्य सड़कों की तरह व्हाइटक्रॉस स्ट्रीट भी पंद्रहवीं शताब्दी के मध्य तक बनाई गई थी। यह बारहवीं शताब्दी की शुरुआत में बनी मॉनमाउथ शहर की दीवारों और गढ़ के अंदर मौजूद है। जॉन स्पीड द्वारा 1610 में बनाए गए मॉनमाउथ के मानचित्र में व्हाइटक्रॉस स्ट्रीट को संदर्भित विटक्रोफ्ट या विटक्रॉस के नामों से किया गया है। वर्ष 2009 में मॉनमाउथ पुरातत्व की फर्म द्वारा किए गए अध्ययन में यह माना गया था कि सड़क को अपना यह नाम सफेद क्रूस से मिला था। ऐतिहासिक रूप से साधारणतया यह प्लेग क्रूस था। यह अनुमान लगाया है कि स्पीड द्वारा तैयार अपने 1610 के नक्शे में सेंट मैरी प्रायरी चर्च के क़ब्रिस्तान में दर्शाया गया क्रूस ही चर्चा का क्रूस हो सकता है। हालांकि स्थानीय प्रकाशक और पुरातत्वविद् चार्ल्स हीथ के वर्ष 1804 के लेखन के अनुसार पत्थर का क्रूस जिसके कारण सड़क नामित की गई थी वह एक सार्वजनिक तौल मशीन की जगह पर स्थित था और उसके अवशेष "वर्तमान निवासियों की स्मृति में अस्तित्व में थे"।
व्हाइटक्रॉस स्ट्रीट, अब केवल पैदल यात्रियों के लिए अनुमित, चर्च स्ट्रीट का पूर्वी विस्तार है। जैसे सड़क पूर्व और थोड़ा उत्तर की तरफ जाती है यह मोंक स्ट्रीट को प्रतिच्छेद करती है। इस प्रतिच्छेद के पश्चात व्हाइटक्रॉस स्ट्रीट थोड़ा सा दक्षिण की और झुकते हुए पूर्व की तरफ सीधा ज़ारी रहती है। यह सेंट जेम्स स्क्वायर को घेरने वाले गोल चक्कर पर जा कर खत्म हो जाती है। यह चौराह अपने इंडियन बीन पेड़ के लिए उल्लेखनीय है। इंडियन बीन पेड़ मूल रूप से दक्षिण-पूर्व अमेरिका में उगता है और सेंट जेम्स स्क्वायर पर स्थित इसका यह नमूना पूरे यूनाईटेड किंगडम में अपनी किस्म का सबसे पुराना व सबसे बड़ा है। सेंट जेम्स स्क्वायर पर ही मॉनमाउथ युद्ध स्मारक स्थित है, जिसका डिजाइन डब्ल्यू॰ क्लार्क ने तैयार किया था। यह स्मारक इंडियन बीन पेड़ के सामने वर्ष 1921 में स्थापित किया गया था। आधुनिक समय के कुछ मानचित्रों में व्हाइटक्रॉस स्ट्रीट का पूर्वी हिस्सा, जो मोंक स्ट्रीट के साथ प्रतिच्छेद से सेंट जेम्स स्क्वायर को घेरने वाले गोल चक्कर पर जा कर खत्म होता है, उसे भी सेंट जेम्स स्क्वायर के हिस्से के तौर पर ही संदर्भित किया जाता है, इस प्रकार व्हाइटक्रॉस स्ट्रीट पर स्थित कुछ इमारतों के दो पते है।
अनिता हस्सनंदनी
अनिता हस्सनंदनी (जन्म: 14 अप्रैल, 1981) एक भारतीय फ़िल्म अभिनेत्री हैं, जो नताशा नाम से भी जानी जातीं हैं। जीवन में सबसे बड़ी उपलब्धि उन्हें बालाजी टेलिफिल्म्स के "काव्यांजलि" के अंजलि नंदा नामक किरदार से मिली।
हस्सनंदनी ने अपने कैरियर की शुरुवात बालाजी टेलीफिल्म्स के कभी सौतन कभी सहेली नामक धारावाहिक से की। हिंदी फिल्म कृष्णा कॉटेज में जन - साधारण के सामने प्रथम उपस्थिति देने वाली हस्सनंदनी ने कन्नड़, तमिल तथा तेलुगु अध्यवसाय में भी सफल अभिनय किया है।
कुमार सुरेश सिंह
'कुमार सुरेश सिंह' भारतीय प्रशासनिक सेवा के पूर्व अधिकारी व भारतीय पुरातत्‍व सर्वेक्षण विभाग के महानिदेशक रहे हैं। ये मुख्‍यतौर पर अपने शोधपूर्ण कार्य भारत के लोगके लिए जाने जाते हैं। इन्‍होंने पटना विश्‍वविद्यालय से बिरसा मुंडा और उनके आंदोलन पर पीएच.डी. की.
मुण्डा
मुण्डा भारत की एक जनजाति है, जो मुख्य रूप से झारखण्ड के छोटा नागपुर क्षेत्र में निवास करता है। झारखण्ड के अलावा ये बिहार, पश्चिम बंगाल, ओड़िसा आदि भारतीय राज्यों में भी रहते हैं। इनकी भाषा मुण्डारी आस्ट्रो-एशियाटिक परिवार की एक प्रमुख भाषा है।  उनका भोजन मुख्य रूप से धान, मड़ुआ, मक्का, जंगल के फल-फूल और कंद-मूल हैं। वे सूत्ती वस्त्र पहनते हैं। महिलाओं के लिए विशेष प्रकार की साड़ी होती है, जिसे "बारह हथिया" (बारकी लिजा) कहते हैं। पुरुष साधारण-सा धोती का प्रयोग करते हैं, जिसे "तोलोंग" कहते हैं। मुण्डा, भारत की एक प्रमुख जनजाति हैं। २० वीं सदी के अनुसार उनकी संख्या लगभग १,०००,००० थी।
मुण्डा लोगों का इतिहास अस्पष्ट है। यद्यपि वे छोटा नागपुर में कैसे आए, यह विवादित है, लेकिन इस बात पर सहमति है कि आधुनिक मुण्डा भाषाओं के बोलने वाले पूर्वजों ने महाद्वीपीय दक्षिण पूर्व एशिया के ऑस्ट्रोआयसटिक मातृभूमि से पश्चिम की ओर पलायन किया था।
भाषाविद, पॉल सिडवेल (2018) के अनुसार, प्रोटो-मुण्डा भाषा शायद ऑस्ट्रोएशियाटिक से अलग हो गई है जो आज दक्षिणी चीन या दक्षिण पूर्व एशिया से लगभग 4000-3500 साल पहले पूर्वी भारत में आया।
1800 के दशक के अन्त में, मुण्डा स्वतंत्रता सेनानी बिरसा मुण्डा ने भारत के ब्रिटिश शासन का विरोध करने का काम किया था।
मुण्डा संस्कृति की सामाजिक व्यवस्था बहुत ही बुनियादी और सरल है। मुण्डाओं के लिए भारतीय जाति व्यवस्था विदेशी है। उनके दफनाए गए पूर्वज "परिवार के अभिभावक" के रूप मे याद किए जाते हैं। दफन पत्थर (ससन्दीरी) उनका वंशावली का प्रतीक है। यह पत्थर सुलाकर धरती पर रखी जाती है पर कब्र के रूप में चिन्हित नहीं होता। बल्कि, मृतकों के हड्डियों को इस पत्थर के तहत रखते हैं, जहाँ पिछले पूर्वजों की हड्डियाँ भी मौजूद हैं। जब तक कब्रिस्तान ("जंग तोपा") समारोह नहीं होता तब तक मृतकों के हड्डियों को मिट्टी के बर्त्तन में रखा जाता है। हर वर्ष में एक बार, परिवार के सभी सदस्य अपनी श्रद्धाञ्जलि देने के लिए दफन पत्थरों पर जाते हैं और यह आवश्यक माना है। पूर्वजों को याद करने के लिए अन्य पत्थर भी हैं जिन्हें "मेमोरियल पत्थर" ("भो:दीरी") कहा जाता है। यह पत्थर खड़े स्थिति में रखा जाता है। इस पत्थर को रखने के लिए भी समारोह होता है जिसे पत्थर गड़ी ("दीरी बीन") पर्ब कहते हैं।
मुख्य रूप से मुण्डाओं के निम्नलिखित त्योहार हैं - 1. सरहुल 2. करम 3. सोहराई 4. मांगे 5. फागु
• सरना
जनवादी लेखक संघ
जनवादी लेखक संघ (जलेस) भारत के हिंदी और उर्दू लेखकों का एक बडा संगठन है और इसकी प्रांतीय एवं जिला स्तर तक की इकाईयां सक्रिय हैं। देश के कई जाने माने लेखक मसलन उदय प्रकाश . इब्बार रब्बी . विष्णु नागर . चंद्रबली सिंह . राजेन्द्र यादव . मुद्राराक्षस . दूधनाथ सिंह . मैत्रेयी पुष्पा . असगर वजाहत . असद जैदी इत्यादि संगठन के सक्रिय सदस्य रहे हैं। जलेस की स्थापना 1982 में की गई थी और उसके बाद से यह सांस्कृतिक एवं साहित्यक मोर्चे पर निरंतर काम करता रहा है और लेखकों के बीच वैचारिक मसलों को समय समय पर उठाता रहा है।
सीमुर्ग़
सीमुर्ग़​ () या अनक़ा () ईरान की प्राचीन मिथ्य -कथाओं में एक ऐसे भीमकाय उड़ने वाले मादा प्राणी का नाम था जो अपनी दया, उदारता और ज्ञान के लिए जाना जाती थी। इसके पंखों से हर रोग और चोट ठीक हो जाती थी और इसके प्रभाव से भूमि, जल, आकाश और प्राणी-जगत में शान्ति फैलती थी। इसी पक्षी को मध्य एशिया के तुर्की लोग द्वारा और भारत के कुछ भागों में भी माना जाता था। सीमुर्ग़​ को 'सीमुर्व', 'सेमुर्ग', 'समरुक' और 'समरन' जैसे नामों से भी जाना जाता है।
'सीमुर्ग़​' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है। यह प्राचीन पहलवी भाषा के 'सेनमुर्व' शब्द से और उसे से भी प्राचीन 'सेनमुरुग़​' शब्द से उत्पन्न हुआ है। यह इस से भी प्राचीन अवस्ताई भाषा के 'मरग़ो साएनो' () से आया है जिसका मतलब है 'साएना मुर्ग़ा' यानी 'साएना पक्षी'। 'साएना' का अर्थ चील, बाज़, या अन्य शिकार करने वाला पक्षी हुआ करता था और ध्यान दें कि हिन्द-ईरानी भाषा-परिवार कि बहुत क़रीबी बहने होने की वजह से अवस्ताई फ़ारसी और संस्कृत में इसके लिए एक-जैसे सजातीय शब्द हैं। संस्कृत में इसे 'श्येन' कहा जाता है।
वैसे तो 'मुर्ग़' का भी संस्कृत सजातीय शब्द 'मृग' मौजूद है। लेकिन जब हिन्द-ईरानी भाषाओँ की हिन्द-आर्य और ईरानी शाखाएँ अलग हुई तो ईरानी शाखा में 'मुर्ग़' का अर्थ 'पक्षी' बन गया और हिन्द-आर्य में 'मृग' का अर्थ पहले तो 'जानवर' और फिर विशेष रूप से 'हिरण' बन गया।
ईरानी कला में सीमुर्ग़​ को एक पक्षी के रूप में दर्शाया जाता है जो इतनी भीमकाय है कि वह किसी हाथी को भी उठा कर ले जा सकती है। अक्सर इसे एक मोर के धड़, कुत्ते के मुंह और सिंह के पंजों से साथ दिखाया जाता है हालांकि कभी-कभी इसे मनुष्यों का भी मुख दिया जाता है। इसे उदार समझा जाता है और पक्षी होने के बावजूद स्तनों द्वारा अपने बच्चों का पोषण करने वाला बताया जाता है। कहा जाता है कि इसका सर्पों से जन्मजात वैर है। इसकी उम्र इतनी है कि इसने तीन दफ़ा विश्व-प्रलय देखी है और अपनी आयु के कारण कई युगों का ज्ञान और समझ रखती है। इसके नाम को लेकर आधुनिक-फ़ारसी जानने वालों में यह ग़लत भ्रम भी पैदा हो जाता है कि इसका 'तीस' की संख्या से कुछ सम्बन्ध है, हालांकि मूल नाम का ऐसा कोई अर्थ नहीं था। आधुनिक फ़ारसी भाषा में 'सी' का अर्थ 'तीस' (३०) होता है। इस से यह धारणा भी पैदा हो गई है कि इसके तीस रंग थे (सीरंग) या इसका अकार तीस पक्षियों के बराबर था।
प्राचीन मिथ्य-कथाओं में सीमुर्ग़​ को ज़मीन और आकाश को शुद्ध करने वाली और उपजाऊ बनाने वाली कहा जाता था। यह वोउरुकश​ () नामक विश्व सागर के बीच खड़े एक होम () जीवन-वृक्ष पर रहती थी। यह वही वनस्पति है जिसे संस्कृत में सोम कहा जाता है। इस वृक्ष की उन शाखों की तुलना जहाँ सीमुर्ग़ रहता है एक बैल के सींगों से की गई है। वृक्ष को 'गओकरन' (, यानि 'गाय के सींग') कहते है, जिसका सजातीय संस्कृत का 'गोकर्ण' (यानि 'गाय के कान') शब्द है।
कावेरी झा
कावेरी झा (जन्म २१ मई १९८३) एक भारतीय फ़िल्म अभिनेत्री है। वे हिन्दी, मलयालम, तेलगू, तमिल फ़िल्मों में कार्य कर चुकी है। कला विषय में उपाधी ग्रहण करने के बाद झा ने अपने फ़िल्मी करियर की शुरुआत भूल भुलैया में 2007 से की। कावेरी एयर इंडिया में एयर होस्टेस के पद पर भी काम कर चुकीं हैं। सन् 2005 में कावेरी ने फेमिना मिस इंडिया में "सुश्री व्यक्तित्व" पुरस्कार से सम्मानित हुईं। दक्षिण भारत में कावेरी झा अपने स्वतंत्र व्यव्हार के लिए जानी जाती हैं।
कावेरी का जन्म बिहार के सीतामढ़ी में हुआ था। उनके पिता एक सरकारी कर्मचारी थे। कावेरी बचपन में लड़कों जैसे रहती थी, उन्होंने अपने पिता की पार्श्वभूमी को अपने परिवार के रहन सहन पर बेहद प्रभावी बताया।
"सुश्री व्यक्तित्व" पुरस्कार प्राप्त करने के कावेरी ने मॉडलिंग से अपने करियर की शुरुवात की। साजिद खान के नेतृत्व में उन्होंने टीवी शो की मेजबानी भी की हैं। इसके अलावा उनकी अन्य फिल्मों में "हैज्जैक", "फ्लैट", "बम् बम् बोले" और "जेल" जैसीं फिल्में शामिल हैं। इसके बाद उन्होंने कई विज्ञापनों में भी उल्लेखनीय कार्य किया है। कावेरी ने दक्षिण भारतीय सिनेमा जगत में सभी फिल्मों में बतौर अभिनेत्री से अपनी शुरुआत की है। अभिनय के लिए उन्हें समीक्षकों द्वारा बेहद सराहा गया है। उन्होंने आगे चलकर भिन्न-भिन्न प्रकार के किरदार अदा किए व उनके अभिनय व किरदारों ने हिन्दी फ़िल्म अभिनेत्रियों की एक नई कल्पना को जन्म दिया। आज के समय में कावेरी झा दक्षिण भारतीय सिनेमा के सफल अभिनेत्रियों में गिनी जातीं हैं।
रसूलपुर सैद
रसूलपुर सैद बिजनौर जिले की नजीबाबाद तहसील स्थित एक गाँव है। गाँव में सर्वाधिक जनसंख्‍या कृषि पर आश्रित है। यहां मुख्‍य रूप से गन्ना, गेहूँ, धान आदि की खेती की जाती हैँ। यह गाँव नजीबाबाद से 14 किलोमीटर की दूरी पर स्थित है।
२०११ की जनगणना के अनुसार गाँव में कुल ४३६ घरों की जनसंख्या २५४० है। जिसमें १३५२ पुरुष और ११८८ महिलायें हैं।
बेयतेरेक
बेयतेरेक () मध्य एशिया के कज़ाख़स्तान देश की राजधानी अस्ताना में एक स्तंभ-नुमा मीनार है। कज़ाख़ भाषा में 'बेयतेरेक' का मतलब 'ऊँचा पोपलर (का वृक्ष)' होता है। यह मीनार सन् १९९७ में अस्ताना शहर को कज़ाख़स्तान की राजधानी का दर्जा मिलने के लिए बनाया गया एक यादगार है। इस से पहले अलमाती शहर देश की राजधानी हुआ करता था।
बेयतेरेक एक मध्य-एशियाई और ईरानी मिथ्य-कथा के जीवन-वृक्ष को दर्शाता है जिसकी दो शाखों के बीच में सौभाग्यदाई सिमरुक (सीमुर्ग़​) चिड़िया ने अपना अंडा दिया था। यह मीनार १०५ मीटर ऊँचा है जिसका तना नीचे तो तंग है लेकिन ओप्पर जाकर शाखों की तरह फैल-सा जाता है और इन शाखों के बीच सबसे ऊपर एक शीशे से ढका चमकीला सुनहरा २२ मीटर के व्यास (डायामीटर) वाला एक गोला है जो अंडे को दर्शाता है। इसी गोले के अन्दर ९७ मीटर की ऊंचाई पर बने चबूतरे से लोग आस-पास के शहर का नज़ारा देख सकते हैं। यहाँ कज़ाख़स्तान के राष्ट्रपति नूरसुलतान नज़रबायेव के दाहिने हाथ की बनी एक छाप है और निर्देशों में कहा गया है कि इसपर अपना हाथ रखकर मन में कोई इच्छा-प्रार्थना की जा सकती है। इसपर हाथ रखने से चबूतरे-कक्ष के अन्दर कज़ाख़स्तान का राष्ट्रीयगान बजने लगता है। इस चबूतरे के अलावा स्तम्भ में एक कला प्रदर्शनी और एक बड़ी मछलीशाला (अक्वेरियम) भी है।
कज़ाख़स्तान में एक 'चुपा-चुप्स' () नामक लॉलीपॉप लोकप्रीय है जिसका आकार इस मीनार से मिलता है। इसलिए अस्ताना के निवासी मज़ाक़ से इसे 'चुपा चुप्स' भी कहते हैं।
सुन्नी सैय्यद
इस्लाम धर्म मे मुस्लिम जातिकी उपजाति सुन्नी सैय्यद कहलाती हैँ। ये हज़रतपैग़म्बर मुहम्मद सल्लल्लाहो अलैहे वसल्लम की आले पुत्रोँ मे से हैँ।
सपने सुहाने लड़कपन के
सपने सुहाने लड़कपन के एक भारतीय टेलीविजन धारावाहिक है जिसे 21 मई 2012 से ज़ी टीवी पर प्रसारित किया गया और इसने धारावाहिक छोटी बहू 2 की जगह ली है। यह दो चचेरी बहनों रचना और गुंजन की कहानी है। रचना एक साधारण लड़की है, जबकि गुंजन एक मुक्त उत्साही और खुश रहने वाली लड़की है जो मुंबई से आई है और रचना के परिवार के साथ रहती है।
गुंजन को उसकी माँ स्नेहा की मृत्यु के बाद उसकी माँ की बड़ी बहन शैल के साथ रहने के लिए भेजा जाता है। दयाल, शैल के पति है और उन्होंने अपने परिवार के लिए सख्त नियम बनाया हुआ है हालांकि, गुंजन के लिए एक मुक्त उत्साही माहौल तैयार किया जाता है परन्तु बनारस के छोटे से शहर में अकेलापन महसूस होता है। लेकिन कुछ समय बाद वह रचना के साथ घुल मिल जाती है और गुंजन खुद को इस नए परिवार में समायोजित कर लेती है। धीरे - धीरे एक सुंदर प्यारे बंधन में बंधी दो बहनों के बीच प्रारंभिक संघर्ष शुरू होता है।
सुहासी धामी
सुहासी गोराडिया जयशील धामी एक भारतीय मॉडल और अभिनेत्री है।
धामी बचपन से ही एक प्रशिक्षित शास्त्रीय नृत्यांगना हैं।
उन्होंने 2004 में अपने अभिनय करियर की शुरुआत की, जब वह "के. स्ट्रीट पाली हिल" के एक एपिसोड में जुगनू खंडेलवाल के रूप में दिखाई दीं। 2005 में धामी ने "रात होने को है", "पूरब या पश्चिम" और "होम स्वीट होम" में काम किया। २००६ में उन्होंने दो धारावाहिकों में काम किया। "एक चाबी है पड़ोस में" में मुख्य भूमिका निभाई और "अंतरिक्ष - एक अमर कथा" में राजकुमारी उर्मी की भूमिका में नज़र आईं। 2009 में उन्होंने "यहाँ मैं घर घर खेली" में आभा का किरदार निभाया। जुलाई 2012 में "यहाँ मैं घर घर खेली" समाप्त होने के कुछ महीने बाद, वह "आज की हाउसवाइफ है ... सब जानती है" में सोना कन्हैया चतुर्वेदी के रूप में शामिल हुईं, जो दिसंबर 2012 में प्रीमियर हुआ।
2012 में उन्होंने अपने पति जयशील धामी के साथ "नच बलिए 5" में प्रतियोगी के रूप में भाग लिया, जहां वो शो के दूसरे रनर अप रहे। जून 2014 में वह लाइफ ओके पर पौराणिक श्रृंखला "देवों के देव... महादेव" में मोहित रैना के साथ देवी पार्वती के रूप में नजर आईं। टीवी से 3 साल की दूरी रखने के बाद उन्होंने 2017 के अंत में वापसी की, जब उन्होंने ज़ी टीवी के नए शो "आप के आ जाने से" में अभिनेता करण जोटवानी के सामने वेदिका माथुर और वेदिका प्रताप की मुख्य भूमिका निभाई। जून 2018 में उन्होंने "पिया अलबेला" के एक एपिसोड में अभिनय किया।
सुहासी ने २ दक्षिण भारतीय फिल्मों में भी काम किया।
सुहासी तेलुगू फिल्म "वादे कवाली" में अभिनय किया। सुहानी ने कन्नड़ फिल्म "हागे सुमाने" में काम किया है। इनके अलावा, वह हिंदी गायक "केके" के एल्बम "हमसफ़र" के गीत "आसमान के" में दिखाई दीं।
सुहासी ने टाटा मैजिक, रेमंड्स, यूनिवर्सल (माधवन के साथ), स्लाइस, यामाहा, "मोप्लीज", फोर्ड और इस तरह के कई ब्रांडों के लिए मॉडलिंग की।
उनकी शादी "जैशील धामी" से हुई है, जो अभिनेत्री दृष्टि धामी के भाई हैं। 2015 में उनके बेटे कबीर धामी का जन्म हुआ था।
ज़ाईडा परवीन
ज़ाईडा परवीन (या ज़हिदा परवीन) (उर्दु: زائدہ پروین) एक हिन्दुस्तानी अभिनेत्री है। वह हिन्दुस्तानी टीवी शो में दिखाई देता है |
वह पद्मा के रूप में ज्योती में टेलीविजन साबुन ओपेरा में के रूप में प्रकट हुई है। परवीन भी में राहुल दुल्हाया लेजगा में दिखाई दिया है। परवीन बाद यहाँ मैं घर घर खेली में चित्रित विरोधी यशोधरा मासी, अब वह वर्तमान में पुनर्विवाह में देखा जाता है चित्रित गायत्री सूरज प्रताप सिंधिया दिखाई दिया।
सेंट जेम्स हाउस
सेंट जेम्स हाउस () मॉनमाउथ, मॉनमाउथशायर, वेल्स में एक ग्रेड द्वितीय सूचीबद्ध इमारत है। यह ऐतिहासिक सेंट जेम्स स्क्वायर में मध्यकालीन नगर दीवारों के भीतर मौजूद है। जबकि घर पर वर्तमान समय में आकर्षक 18 वीं सदी का अगवाड़ा है, परन्तु मूलतः इस घर ने बरगेज मकान के रूप में जन्म लिया था। इसके अलावा घर के पीछे खुदाई में एक भट्ठा होने के सबूत मिले हैं, जिसमें मध्यकालीन व मध्ययुग के बाद के समय के मिट्टी के बर्तनों के अवशेष पाए गएँ हैं। वर्ष 2010 में सेंट जेम्स स्क्वायर में हुए पुरातात्विक उत्खनन में पहली बार मॉनमाउथ शहर में मध्यपाषाण काल की बस्ती होने के प्रमाण मिलें हैं। सेंट जेम्स हाउस के हाल ही के निवासियों में मॉनमाउथ स्कूल के बोर्डिंग छात्र शामिल हैं।
सेंट जेम्स हाउस व्हाइटक्रॉस स्ट्रीट के पूर्वी छोर पर स्थित है जहाँ यह सड़क तिकोने सेंट जेम्स स्क्वायर को घेरने वाले गोल चक्कर पर जा कर खत्म हो जाती है। इमारत चौराहे की उत्तरी दिशा में स्थित है, जहाँ 2009 में पुरातात्विक खुदाई की गई थी। आधुनिक समय के कुछ मानचित्रों में व्हाइटक्रॉस स्ट्रीट का पूर्वी हिस्सा, जो मोंक स्ट्रीट के साथ प्रतिच्छेद से सेंट जेम्स स्क्वायर को घेरने वाले गोल चक्कर पर जा कर खत्म होता है, उसे भी सेंट जेम्स स्क्वायर के हिस्से के तौर पर ही संदर्भित किया जाता है, इस प्रकार व्हाइटक्रॉस स्ट्रीट पर स्थित कुछ इमारतों के दो पते है। इसी प्रकार सेंट जेम्स हाउस के भी दो पते हैं: 10 सेंट जेम्स स्क्वायर और 10 व्हाइटक्रॉस स्ट्रीट।
सेंट जेम्स हाउस को 27 जून 1952 को ग्रेड द्वितीय श्रेणी की इमारत का दर्जा प्राप्त हुआ था। तीन मंजिला इस इमारत पे अठारहवीं सदी का अगवाड़ा है। इसका बहारी हिस्सा लाल ईंटों से बना हुआ है। नीचे की मंजिलों की बे खिड़कियां आयताकार है जबकि सबसे ऊपर की मंजिल की वर्गाकार। एक अपवाद पहली मंजिल पे है जहाँ कि बीच की एक खिड़की बाकि सभी खिड़कियों से लंबी और ऊपर से गोलाकार है। दरवाजे के ऊपर फैन्लाईट (अर्धवृत्त आकार की खिड़की) है। घर के अंदर सत्रहवीं सदी का थोड़ा बहुत प्लास्टर का काम किया हुआ है।
दलित पैंथर
दलित पैंथर एक सामाजिक-राजनीतिक संगठन है जो दलितों का प्रतिनिधित्व करने तथा दलितों और पिछडों में प्रबोधन लाने के उद्देश्य से स्थापित हुआ। दलित पैंथर की स्थापना नामदेव ढसाल एवं जे। वी। पवार द्वारा 21 मई सन 1972 में मुंबई, महाराष्ट्र में की गयी थी, जिसने बाद में एक बड़े आंदोलन का रूप ले लिया। नामदेव ढसाल, राजा ढाले व अरुण कांबले इसके आरंभिक व प्रमुख नेताओं में हैं। दलित पैंथर 1960 के दशक में अपने उत्थान पर था। 1960 के दशक में कई अन्य दलित-बौद्ध संस्थाओं ने दलित पैंथर के साथ हाथ मिलाया।
दलित पैंथर संस्था ब्लैक पैंथर पार्टी से प्रेरित थी। ब्लैक पैंथर पार्टी ने २०वीं सदी में अमेरिका में हुए अफ्रीकी-अमेरिकी नागरिक अधिकार आंदोलन]] के दौरान अफ़्रीकी अमेरिकी नागरिकों के अधिकारों के लिए आवाज़ उठाने में एक महत्त्वपूर्ण भूमिका निभायी थी। दलित पैंथरका गठन नामदेव ढसाल, जे. वी. पवार एवं अरुण कांबले ने बॉम्बे में किया था। इन तीनों ने दलित पैंथरको पूर्व दलित आंदोलनों से अलग एक उग्र रूप देने का निर्णय लिया। अपने शुरूआती दिनों में ही दलित पैंथर ब्लैक पैंथर से काफी प्रेरित था एवं सैन्य बल पर ज्यादा निर्भर था।
ब्लैक पैंथर पार्टी ने भी अपने अखबार "ब्लैक पैंथर" के द्वारा दलित पैंथरका जमकर समर्थन किया।
दलित पैंथरके कई सदस्य युवा वर्ग से थे। उनमे से कई नवयान समुदाय से भी ताल्लुक रखते थे। दलित पैंथरके कई नेता साहित्यिक हस्ती भी थे। १५ अगस्त १९७२ को दलित पैंथरकी पत्रिका "साधना" में राजा ढाले द्वारा लिखित एक लेख प्रकाशित हुआ जिसका शीर्षक था "काला स्वतंत्र दिन"। इस लेख ने कई विवाद खड़े किये और दलित पैंथरको महाराष्ट्र में लोकप्रिय कर दिया। इसी घटना के बाद राजा ढाले को दलित पैंथरका एक प्रमुख नेता बनाया गया एवं इस संस्था की कई शाखाएँ अन्य राज्यों जैसे तमिल नाडू एवं कर्नाटक में भी स्थापित की गयीं।
बी आर अम्बेडकर द्वारा गठित भारतीय रिपब्लिकन पार्टी के खंडन के बाद दलित राजनीति में बने एक खाली भाग को दलित पैंथरने भरा। दलित पैंथरने मराठी कला एवं साहित्य को पुनर्जीवित करने में एक मुख्य भूमिका निभायी। दलित पैंथरने हमेशा उग्र राजनीति को बढ़ावा दिया और अम्बेडकर, ज्योतिराव गोविंदराव फुले एवं कार्ल मार्क्स के क़दमों पर चलने का दावा किया।
भारतीय संविधान में छुआछूत की प्रथा को समाप्त कर दिया गया है। सरकार ने इसके अंतर्गत 'साठ' और 'सत्तर' के दशक में कानून बनाए।
नम्रता थापा
नम्रता थापा दिल्ली विश्वविद्यालय से स्नातक की उपाधि प्राप्त की, वह मॉडलिंग और फैशन शो के एक बहुत कुछ किया है।
नम्रता थापा टेलीविजन साबुन ओपेरा नागीन .. वदों की अग्निपरीक्षा अर्चना के रूप में काम किया है। अब वह वर्तमान में यहाँ मैं घर घर खेली में स्वर्ण लता की भूमिका निभाता है
मराठवाडा
मराठवाडा शब्द का मतलब है "मराठी लोगों का" । मराठवाडा - मध्य महाराष्ट्र का एक संभाग है जो गोदावरी के घाटी में बसे आठ जिलों से बना है। इस संभाग का मुख्य शहर औरंगाबाद है। नांदेड, लातूर,परभणी इस इलाके के अन्य महानगर है। यह हैदराबाद के निज़ाम की सलतनत(हैदराबाद प्रांत) का एक हिस्सा था ।  मुगल बादशाह मुहम्मद शाह 1722 में मुगल साम्राज्य के वजीर के रूप में एक महान Turani आसफ जाह I नियुक्त किया है, लेकिन 1724 में वह डेक्कन के लिए छोड़ दिया अपने ही राज्य शुरू करने के लिए और शीर्षक निजाम-उल-मुल्क ले लिया। मराठवाड़ा हैदराबाद के निजाम, जो बाद में हैदराबाद रियासत के रूप में लेकिन ब्रिटिश भारत के आधिपत्य के तहत जाना जाने लगा का एक हिस्सा बन जाते हैं। मीर उस्मान अली खान हैदराबाद राज्य के अंतिम निज़ाम शासक था। ( "निज़ाम" निजाम-उल-मुल्क की सत्तारूढ़ वंश का शीर्षक बन गया।) 15 अगस्त, 1947 को ब्रिटिश भारत दो स्वतंत्र राज्यों में विभाजित किया गया था, भारत और पाकिस्तान, और निजाम के संघ उस समय हैदराबाद राज्य में सत्तारूढ़ या तो देश में हैदराबाद राज्य विलय करने के लिए नहीं चुना है। इसके बाद ऑपरेशन पोलो, एक "पुलिस कार्रवाई" सितम्बर 17, 1948 को के माध्यम से भारतीय सेना हैदराबाद भारत को कब्जे में लिया।
1 नवंबर, 1956 को, मराठवाड़ा बंबई राज्य को हैदराबाद राज्य से स्थानांतरित किया गया था। 1 मई, 1960 को बम्बई राज्य महाराष्ट्र में विभाजित किया गया था और गुजरात राज्यों, मराठवाड़ा पूर्व का एक हिस्सा बन गया। नांदेड और औरंगाबाद मराठवाड़ा के क्षेत्रीय मुख्यालय हैं। औरंगाबाद, मराठवाड़ा की राजधानी के रूप में जाना जाता है, मुगल बादशाह औरंगज़ेब, जो इसे एक संक्षिप्त अवधि के लिए शासन से अपने नाम व्युत्पन्न।
मराठवाड़ा में निम्नलिखित जिलें शामिल हैं।
औरंगाबाद, जालना, बीड, उस्मानाबाद, नांदेड़, लातूर, परभणी, हिंगोली।
इन आठ जिलों के भीतर, वहाँ औरंगाबाद में नगर निगमों रहे हैं, नांदेड़, लातूर और परभणी।
औरंगाबाद, नांदेड, लातूर, परभणी, जालना, बीड, उस्मानाबाद, हिंगोली
दखनी उर्दु, दक्खिनी, मराठी
सरकारी रिकॉर्ड के मुताबिक, मराठवाड़ा में 422 किसानों को 2014 में आत्महत्या कर ली थी यह उनकी अक्षमता फसल के नुकसान और एक वित्तीय पानी की कमी और एक कृषि संकट से तीव्र बनाया आशंका को सहन करने की वजह से था। 2014 कम वर्षा के लगातार तीसरे वर्ष का था, और जब वर्षा होती थी यह कभी कभी असामयिक और क्षतिग्रस्त फसलों था। 422 आत्महत्या के 252 मामलों कृषि ऋण चुकाने में असमर्थता के कारण थे़
मराठवाड़ा चार सरकारी मेडिकल कॉलेजों, औरंगाबाद, लातूर, नांदेड़ और अंबाजोगाई पर स्थित है। यह भी तीन प्रमुख विश्वविद्यालयों, औरंगाबाद में डॉ बाबासाहेब आंबेडकर मराठवाड़ा विश्वविद्यालय, परभणी में मराठवाड़ा कृषि विश्वविद्यालय, और स्वामी रामानंद तीर्थ मराठवाड़ा नांदेड़ में विश्वविद्यालय में किया जा रहा है।
करन ग्रोवर
करण वीर ग्रोवर (जनम: 22 जून 1982) एक भारतीय अभिनेता है।
नाखून
जहाँ तक साज सज्जा की बात करें तो महिलाओं में अपने नाखुनो के प्रति बड़ा लगाव होता है और महिलाएं अपने नेल्स पर पहले साधारण नेल पेंट लगाया करतीं थी मगर अब बाजार में अनेकानेक कलर्स डिज़ाइन्स अर्टिफिसल नेल्स आने लगे हैं और महिलाओं में यह एक आकर्षण का केंद्र भी माना जाता है अभी काफी समय से Amazing Nail Art Studio ने भी अपनी एक नई पहचान बनाई है और महिलाओं में एक अलग ही उत्साह देखने को मिलता है
नाखून मनुष्यों के हाथ तथा पांव की अंगुलियों के आख़िरी हिस्से के ऊपरी भाग में एक ठोस कवचनुमा आवरण होता है। यह वानरों और कुछ अन्य स्तनपाइयों में भी विद्यमान होता है। अनेक जीवों में नाखून पंजों के समान होता है। यह एक कठोर प्रोटीन कॅराटिन से बना होता है पशुओं के सींग भी इसी पदार्थ के होते हैं।
पैर की उंगलियों। पंजे के आकार को बदल सकता है कि एक बीमारी। के काटने पर लोगों के लिए: दोहराया। या राहत खांचे (लकीरें) आ सकते हैं। लोगों के लिए छोटे झरोखों। तुम नाखून का रंग बदल सकते हैं। जो बीमारियों को पकड़ने की संभावना पर आधारित है। नाखून धीरे धीरे बढ़ने के बाद से, किसी भी बीमारी के बाद से, इससे पहले हम देखते कि पता लगा सकते हैं कितनी देर .. उस पर लग रहा है। आनुवंशिक विश्लेषण करने के लिए आसान नाखून का एक टुकड़ा, परीक्षण करके चयापचय विकारों की पहचान।
महिलाएँ नाखूनों पर रंग लगाकर उसे सुदंर बनाने व दिखाने का काम करती हैं। विभिन्न मानव समाजों में शताब्दियों से रंगों की सहायता से विभिन्न प्रकार के चित्र व संरचनाएँ उकेर कर नाखूनों को चमकीला व सुंदर बनाया जाता है। नाखूनों को रंगना शरीर के सजावट का एक हिस्सा है।
बाल फोनडके
डॉ॰ गजानन फोनडके, जो कि अपने सुडोनिम बाल फोनडके के नाम से ज़्यादा मशहूर हैं, एक भारतीय वैज्ञानिक और विज्ञान कथा लेखक हैं। वह मराठी और अंग्रेज़ी में लिखते हैं।
नीचे कुछ किताबों के नाम हैं, जो डॉ॰ फोनडके ने लिखी हैं:
सूर्यबहादुर थापा
सूर्यबहादुर थापा (21 मार्च 1928 - 15 अप्रैल 2015) नेपाल के एक राजनेता तथा प्रधानमंत्री थे। वे 1966 से लेकर पाँच बार नेपाल के प्रधानमंत्री रहे। पंचायत प्रणाली में वे प्रथम प्रधानमंत्री रहे। उनका कार्यकाल 1963-64, 1965–69, 1979–83, 1997–98 और 2003-04 रहा।
थापा राष्ट्रीय जनशक्ति पार्टी के अध्यक्ष थे। वे इलाहाबाद विश्वविद्यालय के पूर्व विद्यार्थी थे।
बद्र की लड़ाई
बद्र की लड़ाई सन् 624 में नवोदित मुस्लिम सेना और मक्का के क़ुरैश क़बीले की सेना के बीच आधुनिक सउदी अरब के हिजाज़ क्षेत्र में 13 मार्च को लड़ा गया था। यह इस्लाम धर्म में पहली जंग थी। इसका उद्देश्य एक तिजारती काफिले के हमले का बदला लेना था। कुरैश कबीले के लोगों ने मोहम्मद के साथियों पर बहुत अत्याचार किया था इसके बदले में यह जंग हुई। इस जंग में इस्लाम धर्म के चारों ख़लीफ़ा भी मौजूद थे। इसमें मुस्लिम सेनाओं के नेतृत्व पैग़म्बर मुहम्मद साहब ने किया था और अंततः उनकी जीत हुई।
बालाजी टेलीफ़िल्म्स
साल ११ नवंबर १९९४ के दिन मुंबई में एकता कपूर और शोभा कपूर के द्वारा टीवी धारावाहिक और विज्ञापन प्रसार के साथ टीवी सॉफ्टवेयर बनाने के लिए उन्होंने 'बालाजी टेलीफ़िल्म्स प्राइवेट लिमटेड' नाम की कंपनी का नामांकन करवाया। उसके बाद इस कंपनी के द्वारा उन्होंने अलग अलग टीवी चैनलों के लिए उन्होंने कई सारी धारावाहिक का निर्माण किया जिससे नाटकीय रूपांतर की गई धारावाहिक में उन्होंने विशेषता हासिल की।
बालाजी टेलीफ़िल्म्स २९ फरवरी २००० को प्राइवेट लिमिटेड कंपनी में से पब्लिक लिमिटेड कंपनी होने का निर्णय लिया। १९ अप्रैल २००० को कंपनी पब्लिक लिमिटेड होने के लिए ₹ १० के इक्विटी शेयर ₹ १२० के प्रीमियम के साथ जारी किए और कंपनी को पब्लिक लिमिटेड कंपनी किया गया।
साल २०००-२००४ के दरमियान कंपनी की शेयर बाज़ार का मूल्यांकन भारतीय ₹ ५७४ करोड़ रुपए हो गया।
साल २००७ में, कंपनी ने सम्पूर्ण मालिकी सहायक कंपनी बालाजी मोशन पिक्चर्स की स्थापना की, जिस के द्वारा हिंदी फिल्म निर्मित शुरु किया।
साल २०१० में, कंपनी ने फिल्म और टीवी में विशिष्ट और युवा विषयो पर निर्माण और ध्यान केंद्रित करने के लिए अल्ट एंटरटेनमेंट के नाम के बैनर की शुरुआत की।
साल २०१२ में, कंपनी ने दूसरी सहायक कंपनी बोल्ट मीडिया लिमिटेड की स्थापना की। इस कंपनी के द्वारा टीवी धारावाहिक "लव बाय चांस", "ये जवानी ता रा री री", का निर्मित किया और अलग अलग कंपनियों के लिए विज्ञापन बनाई।
साल २०१७ में, सम्पूर्ण मालिकी की तीसरी सहायक कंपनी अल्ट डिजिटल मीडिया एंड एंटटेनमेंट नाम की कंपनी की स्थापना की, जिसके द्वारा कंपनी ने साल २०१७ में मोबाइल ओटीटी प्लेटफॉर्म अल्ट बालाजी के एप्लिकेशन का लॉन्च किया। इस एप्लिकेशन के द्वारा कंपनी वेब सीरीज और वेब प्रोग्रामिंग का निर्माण करती है। साल जनवरी २०१९ तक इस एप्लिकेशन पर यूजर्स के लिए ५४ ओरिजिनल वेब धारावाहिक उबलव्ध की।
साल २०१७ में "रिलायन्स इण्डस्ट्रीज" ने बालाजी टेलीफ़िल्म्स लिमिटेड में भारतीय रुपए ₹ ४१३ करोड़ का निवेश करके कंपनी का २५ प्रतिशत का हिस्सा खरीद किया। जिससे रिलायन्स इण्डस्ट्रीज अपनी सहायक टेलीकॉम कंपनी "रिलायन्स जियो" बालाजी टेलीफ़िल्म्स की निर्माण की हुई धारावाहिक और वेब सीरीज अपने मोबाइल एप्लिकेशन में अपने ग्राहकों के लिए प्रशित करेंगी।
ज़ी रिश्ते पुरस्कार
ज़ी रिश्ते पुरस्कार ज़ी टीवी चैनल के पुरस्कार में जो पिछले वर्ष में अपने स्टेशन पर प्रसारित शो के लिए एक शो है।
ज़ी रिश्ते पुरस्कार सबसे पहलेे 2007 में आरम्भ किया गया तब यह ज़ी रिश्तों का उत्सव के रूप में जाना जाता है। फरवरी 2010 से, यह ज़ी रिश्ते अवार्ड्स के रूप में जाना जाता है।
हिन्दुस्तान ज़िन्दाबाद
हिन्दुस्तान ज़िन्दाबाद (उर्दू: ہندوستان زندہ باد) एक हिन्दुस्तानी वाक्यांश है जो हिन्दुस्तान (भारत) के प्रति देशभक्ति से संबंधित भाषणों और संचार में भारत में सबसे अधिक प्रयुक्त किया जाता है। यह "जीते रहो भारत" को अनुवादित होता है।यह भारत के लोगों में राष्ट्र के प्रति अति प्रेम को दर्शाता है
जूही परमार
जूही परमार(जन्म 14 दिसम्बर 1980) एक भारतीय फ़िल्म अभिनेत्री हैं, जिन्हें टेलिविजन की दुनिया में कुमकुम के नाम से भी जाना जाता है। जुही एक बहुमुखी कलाकार के रूप में जानी जातीं हैं। वे मशहूर धारावाहिक बिग बॉस की विजेता भी रह चुकीं हैं।
परमार का जन्म उज्जैन शहर में हुआ था। उनकी परवरिश अधिकतर जयपुर में हुई। वर्ष 1999 में उन्होंने सुश्री राजस्थान की उपाधि हासिल की।
श्वेता तिवारी
श्वेता तिवारी (पैदाइश: 4 अक्टूबर 1980) एक भारतीय फ़िल्म और टेलीविज़न अभिनेत्री हैं। इन्होने अपने अभिनय की शुरुआत "कसौटी जिंदगी की" नामक धारावाहिक से की थी, जिन्हें टेलीविज़न की दुनिया में प्रेरणा के नाम से भी जाना जाता है। श्वेता तिवारी मशहूर धारावाहिक बिग बॉस के चौथे संस्करण की विजेता रह चुकीं हैं।श्वेता तिवारी की बेटी पलक तिवारी ने हाल ही में बॉलीवुड में अपना पदार्पण किया है हार्डी संधूू के एल्बम बिजली बिजली में नजर आई जो सोशल मीडिया पर काफी प्रसिद्ध हुआ
जित्तो गिलहरी
भारतीय टेलीविजन अभिनेत्रियों की सूची
नेहा बम्ब
नेहा बम्ब (जन्म: 9 अप्रैल 1985) एक भारतीय फ़िल्म अभिनेत्री हैं। धारावाहिक "मायका" में माही अल्होत्र के किरदार से उन्होंने बड़ी लोकप्रियता प्राप्त की।
वाष्प शीतक
वाष्प शीतक (अंग्रेजी: Evaporative cooler) एक युक्ति है जो जल के वाष्पन का उपयोग करके हवा को ठण्डा करती है। इसको 'डेजर्ट कूलर' भी कहते हैं। इस शीतक की क्रियाविधि आमतौर से उपयोग आने वाले वातानुकूलन यंत्रों से भिन्न होती है जो वाष्प-संपीडन (vapor-compression) या शोषण प्रशीलन चक्रों के प्रयोग पर आधारित होती हैं।
जल के वाष्पन की तापीय धारिता बहुत अधिक होती है और वाष्प शीतक इसी का सदुपयोग करता है। जब जल (द्रव) को वाष्प में बदलते हैं तो यह आसपास की शुष्क हवा से ऊष्मा का शोषण करती है जिससे हवा ठण्डी हो जाती है। इस क्रिया में प्रशीतन (refrigeration) की अपेक्षा बहुत कम ऊर्जा की आवश्यकता होती है। ठण्डा करने के अलावा यह हवा में आर्द्रता की मात्रा को भी बढ़ाता है जो अति शुष्क क्षेत्रों में अतिरिक्त आराम देती है।
वाष्प शीतक में बन्द-चक्र प्रशीतन नहीं होता बल्कि इसमें जल का लगातार ह्रास होता है।
एयर वाशर और वेट-कूलिंग टॉवर भी इसी सिद्धान्त पर काम करते हैं।
उषा कूलर प्राइस
आमिर अली
आमिर अली (जन्म: 1 सितंबर,1979) एक भारतीय अभिनेता हैं।
संजीदा शेख़
संजीदा शेख(जन्म 20 दिसम्बर 1984) एक भारतीय टेलिविजन व फिल्म अभिनेत्री हैं। संजीदा शेख टीवी एक्‍टर आमिर अली के साथ शादी के बंधन में बंधी हैं। संजीदा शेख क्‍या होगा निंमो का', 'कयामत' और 'ईश्‍क का रंग सफेद' जैसे सीरियल्‍स में नजर आ चुकी हैं।
तिआन्हे १
तिआन्हे १ () जिसे हिंदी में आकाश गंगा प्रथम भी कह सकते हैं, चीन का एक महासंगणक है। इसकी क्षमता २.५ पेटाफ्लॉप है। यह महासंगणक लिनक्स आधारित संचालन प्रणाली का प्रयोग करता है। वर्तमान में जापान का के संगणक विश्व का सबसे शक्तिशाली महासंगणक है, जिसकी क्षमता ८.२ पेटाफ्लॉप है।
सागा २२०
सागा २२० भारतीय अंतरिक्ष अनुसंधान संगठन (इसरो) द्वारा निर्मित एक महासंगणक है। इसकी क्षमता २२० टेराफ्लॉप है। वर्तमान में यह भारत का सर्वाधिक क्षमतावान महासंगणक है। नई ग्राफिक प्रोसेसिंग यूरिन द्वारा अंतरिक्ष वैज्ञानिक सागा-२२0 का प्रयोग जटिल अंतरिक्ष समस्याओं को सुलझाने में कर रहे हैं।
सेंट जेम्स स्क्वायर
सेंट जेम्स स्क्वायर () एक ऐतिहासिक त्रिकोणीय चौक है जो मॉनमाउथ काउंटी-नगर, मॉनमाउथशायर, वेल्स के मध्य में स्थित है। यह व्हाइटक्रॉस स्ट्रीट के पूर्वी अंत में स्थित है, मध्यकालीन शहर को घेरने वाली दीवारों के अंदर। इसी क्षेत्र में मॉनमाउथ युद्ध स्मारक और एतिहासिक इंडियन सेम का पेड़ हैं। इसी के साथ ही यह वर्ष 2010 में हुई एतिहासिक रूप से महत्वपूर्ण खोज का स्थान था जहाँ यह सिद्ध करने वाले कि मॉनमाउथ शहर में मध्यपाषाण काल के लोगों का बसाव था विरूपण साक्ष्य मिले थे।
सेंट जेम्स स्क्वायर में प्रथम व द्वितीय विश्व युद्ध में मॉनमाउथ शहर के शहीद हुए सैनिकों की स्मृति में बना मॉनमाउथ युद्ध स्मारक (मॉनमाउथ वॉर मेमोरियल) है। यह मूर्तिकार डब्ल्यू॰ क्लार्क द्वारा निर्मित किया गया था। स्मारक सन् 1921 में त्रिकोणीय सेंट जेम्स स्क्वायर के पश्चिमी कोने पे परिपक्व इंडियन सेम के पेड़ के सामने स्थापित किया गया था। यह इंडियन सेम का पेड़ (इंडियन बीन ट्री) सम्पूर्ण यूनाइटेड किंगडम में अपने प्रकार के सभी नमूनों में सबसे पुराना व बड़ा है। यह 1900 के आसपास चौक में लगाया गया था। ग्रेड द्वितीय सूचीबद्ध युद्ध स्मारक और सेम का पेड़ सन्निकट लॉन और फूलों के साथ रेलिंग से घिरे हुए हैं।
जबकि सेंट जेम्स स्क्वायर 1610 के मानचित्रकार जॉन स्पीड द्वारा बनाए गए मॉनमाउथ के मानचित्र में नहीं दर्शाया गया है, स्क्वायर के पास पूर्व में स्थित डिक्सटन गेट (पूर्व दरवाजा) इस शुरुआती सत्रहवीं सदी के मानचित्र में दिखाया गया है। सेंट जेम्स स्क्वायर मध्यकालीन शहर को घेरने वालो दीवारों के अंदर मौजूद है। चर्च स्ट्रीट का पूर्व विस्तार, व्हाइटक्रॉस स्ट्रीट स्क्वायर को घेरने वाले गोल चक्कर पर जा कर खत्म होती है। आधुनिक समय के कुछ मानचित्रों में व्हाइटक्रॉस स्ट्रीट का पूर्वी हिस्सा, जो मोंक स्ट्रीट के साथ प्रतिच्छेद से सेंट जेम्स स्क्वायर को घेरने वाले गोल चक्कर पर जा कर खत्म होता है, उसे भी सेंट जेम्स स्क्वायर के हिस्से के तौर पर ही संदर्भित किया जाता है, इस प्रकार व्हाइटक्रॉस स्ट्रीट पर स्थित कुछ इमारतों के दो पते है एक व्हाइटक्रॉस स्ट्रीट का और दूसरा सेंट जेम्स स्क्वायर का। इसके साथ ही सेंट जेम्स स्ट्रीट और ओल्ड डिक्सटन सड़क स्क्वायर की पूर्वी दिशा में एक-दूसरे को प्रतिच्छेद करते हैं।
वर्ष 2010 में सेंट जेम्स स्क्वायर में पुरातात्विक रूप से एक एतिहासिक व महत्वपूर्ण खोज हुई थी। असल में सेंट जेम्स स्क्वायर और वेईब्रिज स्ट्रीट में मुख्य गैस की लाइन बदलने का कार्य चल रहा था। इस कार्य में हुई खुदाई के दौरान मध्यपाषाण काल के पत्थर के औजार मिले थे। यह विरूपण साक्ष्य यह सिद्ध करते है कि मॉनमाउथ शहर में मध्यपाषाण युग की बस्तियाँ थी।
ह्वेल
तिमि या ह्वेल (Whale) समुद्रों में रहने वाला एक स्तनधारी प्राणी है जिसे जीव-वैज्ञानिक वर्गीकरण के नज़रिए से सीटेशया के गण में शामिल किया जाता है। ह्वेल अक्सर भीमकाय आकार के होते हैं और सभी स्तनधारियों की तरह वे सांस केवल वायु में ले सकते हैं (यानि पानी में रहकर नहीं ले सकते)। व्हेलों के सिरों पर एक सांस लेने का छेद होता है और वह समय-समय पर पानी की सतह पर आकर इस से सांस खींचते हैं। नीली तिमि विश्व का सबसे बड़ा ज्ञात जानवर है और यह हाथियों और प्राचीन डाइनोसौरों से कई गुना बड़ा आकार रखता है। नीली तिमि ३० मीटर (९८ फ़ुट) लम्बी और १८० टन का वज़न रख सकती है जबकि पिग्मी स्पर्म तिमि जैसी तिमि की छोटी प्रजातियाँ केवल ३.५ मीटर (११ फ़ुट) की ही होती है।
व्हेलें दुनिया भर के समुद्रों और महासागरों में बस्ती हैं और इनकी संख्या लाखों में अनुमानित है लेकिन २०वीं सदी में इनका औद्योगिक पैमाने पर शिकार होने से इनकी बहुत सी जातियों पर हमेशा के लिए विलुप्त होने का संकट मंडराने लगा था। उसके बाद बहुत से देशों में व्हेलों के शिकार पर पाबंदी लगाई जिस से इस ख़तरे से उभरने में कुछ मदद मिली है।